da da en sv da da fr de en da nb en da da da da da da da da da es en da da da da da da en da en da fr fi nb nb da nb da nb da nb da nb sv nb da nb da nb da de da de da da en
Ny lokalplan skal gøre område på havn offentligt
Luftfoto af Hejlsminde Havn. Lokalplanområdet det handler om er indkredset med sort prikker. ( Foto: Kolding Kommune).
HEJLSMINDE: Der er ny lokalplan på vej for havnen i Hejlsminde. Og det betyder, at et område officielt nu udlægges med betegnelsen ”Til offentlige formål”.
Lokalplanen vil blandt andet åbne mulighed for, at stedets foreninger og klubber kan udvide et bestående byggeri på havnen med yderligere tre mindre bygninger i træ til blandt andet opbevaring af forskellig slags grej, og at der lovligt kan opstilles gynger permanent.
Lokalplanen laves efter anmodning fra foreningerne Hejlsminde Bro- og Bådelaug samt Hejlsminde Strandpark og skal betragtes, som en udbygning af allerede etablerede lystbåde – og havnefaciliteter. Samtidig agtes en midlertidig tilladelse for et bestående byggeri at gøres permanent.
Forslaget til lokalplanen er behandlet i kommunens udvalg ”Plan og Teknik”, og udvalget har samtidigt godkendt, at det pågældende planområde udlægges til offentlige formål.
Området det handler om, er på cirka 675 kvadratmeter. Det afgrænses af Havnevej i vest og Hejlsminde Strand i nord. I øst og syd afgrænses det af Hejlsminde Bugt. Området er i forvejen beliggende i byzone.
Der vil i planlægningen af det nye byggeri være fokus på at sikre, at det indpasses i omgivelserne, Natura 2000-området, der omfatter Lillebælt og Hejls Nor samt det bevaringsværdige kystlandskab.
Lokalplanen er kategoriseret som en A-lokalplan, hvilket betyder, at det er byrådet, der alene har kompetence til at træffe beslutning om, at planforslaget skal sendes i offentlig høring.  Dog anbefaler forvaltningen, at der gennemføres en otte ugers høringsperiode. / sebro
Brodersen, Svend Erik - Journalist (medl. af Dansk Journalistforbund). Ansat i bl.a. Jydsk Telefons lnformat¡on. Jydske Tidende, Kolding Folkeblad, lokalredaktør i Vamdrup, forsideredaktør, informationschef i DSB, ansv.hav. redaktør på tidsskriftet Brandvæsen (FKBDBI). Pensioneret, men fortsat aktiv som lokal journalist for Christiansfeld Avis, Lunderskov Folkeblad og Vamdrup Avis. Ekspert på jernbaner. Har skrevet bogen "Kolding Sydbaner 1911-1948. Historien om banerne i "De otte Sogne". Bor i Vamdrup og Hejlsminde. Sign.: S-bro, sebro og bro.
Ros fra formand til folk bag populære æblekagekoncerter
Spændende besøg fra Kenya med dans, drama og dialog
Klar til præsentation af landsbyfællesskabsplan
Fin musik og god underholdning
Krav fra Banedanmark udfordrer Kolding Kommune
Ros fra formand til folk bag populære æblekagekoncerter
Efterskole inviterer til en ny omgang ”spis, sang og snak”
Solcelleanlæg et skridt videre
Spændende besøg fra Kenya med dans, drama og dialog
920 deltog i festen for frivillige
Klar til præsentation af landsbyfællesskabsplan
Forsvundet tysk mand er sidst set i Hejls
Rådgivere ind over udvikling af Koldings havneområder
Fin musik og god underholdning
Forrige Næste 1 af 95
© 2022 - Fællesavisen - Christiansfeld Avis / Lunderskov Folkeblad / Vamdrup Avis. All Rights Reserved.